Izraelska vlada poziva rezerviste, 9/5/02 - 2002-05-09
U medjuvremenu, zvaničnici Evropske unije kažu da je pri kaju usaglašavanja dogovora čime bi se okončala peto-nedjeljna opsada crkve K
Izraelska vlada poziva rezerviste, te se izvještava o pokretanju tenkova kao odgovor na samoubilački palestinski napad pri čemu je u utorak poginulo 15 izraelaca. Nešto ranije danas je izraelski kabinet dao zeleno svjetlo za vojnu akciju. Visoki palestinski zvaničnik za pitanje javne sigurnosti za područje Pojasa Gaze je kazao da očekuje da izraelske snage napadnu svaki čas. U medjuvremenu su, pred očekivani izraelski napad velikih razmjera, palestinske sigurnosne snage u Pojasu Gaze uhapsile više od 14 pripadnika militantne grupe Hamas. Ova hapšenja su rezultat naredjenja koje je palestinski lider Yasser Arafat izdao svojoj policiji, u cilju, kako je sam rekao, spriječavanja terorističkih napada na izraelske civile. Predsjednik Bush je pozdravio riječi gospodina Arafata, te je kazao da je sada do palestinskog lidera da djeluje. On je kazao da Yaser Arafat treba uhapsiti militante i zadržati ih u zatvoru. Na pitanje da li su Sjedinjene Države dale Izraelu zeleno ili crveno svjetlo za vojnu akciju, glasnogovornik Bijele kuće Ari Fleischer je kazao da je Izrael suverena država i treba voditi računa o svojim odgovornostima kako bi se zaštitio mir u regionu i kako bi se djelovalo prema viziji mira. Izraelci, palestinci i zvaniccnici Evropske unije kažu da je postignut novi dogovor kako bi se okončala peto-nedjeljna opsada crkve Kristova rodjenja u Betlehemu. Na osnovu ovog sporazuma 13 Palestinskih militanata iz pomenute crkve koje traže izraelske vlasti zbog povezanosti sa terorizmom otići će na Cipar, te onda u nekolicinu evropskih zemalja koje su se složile da ih preuzmu. Zvaničnici kažu da bi ovih 13 palestinaca trebali napustiti crkvu za nekoliko sati, nakon smrkavanja. 26 ostalih palestinskih militanata bit će prebacceni u zatvor u pojasu Gaze. Oko 80 preostalih civila koje ne traži izraelska vlada su slobodni.